- Kan ikke hvile for mye
- Det er alltid en diskusjon om det er en fordel eller ulempe med mange dager foran semifinalene. Jeg tror det er positivt. Nå får vi et par dager helt fri, før vi kjører litt hardt med trening. Vi kan ikke hvile for mye. Men vi har en smart trener i Alexander Smirnov. Han vet hvordan han skal legge det opp, sier Patrick Bäärnhielm til VG. Den svenske back kom til Hamar-klubben fra Ringerike på divisjonsnivå to noen kamper inn i inneværende sesong.I likhet med alle klubbens andre «importer» har han gjort suksess. Etter den fjerde seieren i kvartfinaleserien best av syv kamper, feiret han avansementet til NM-semifinalen hjemme i leiligheten på Lillehammer - som han har spilt for tidligere. - Jeg trodde ikke at vi skulle vinne 4-0 i kamper. Men jeg håpet det. Vi har kjent oss sterkere enn dem hele tiden. Klubben har truffet bra med importspillerne. Andrew (keeper Engelage) var kanskje litt «knackig» de første 10-15 kampene, men etter det har han vært ligaens beste sammen med Lillehammer og Frisks keeper, sier Bäärnhielm. Jacob Berglund scoret to mål mot Lillehammer i går, mens Linus Johansson sto for tre målgivende pasninger. Begge svenskene har undertegnet kontrakter for to nye år med Storhamar, som overrasket alle hockeyeksperter ved å ende på 2. plass etter seriespillets 45 kamper.- Solen skinner, sier Storhamar-veteran Pål Johnsen (38) - også med tanke på nærmeste fremtid. Første semifinalekamp i best av syv serien fredag om en uke. Stavanger kan velge semifinalemotstander, mens Storhamar får motstanderen som blir «til overs». - Vi har hatt greit tak på Sparta, Lørenskog og Vålerenga. Frisk har vi også vunnet flere ganger mot enn vi har tapt. Men vi tar det vi får. Vi scorer mange mål, er ganske «tighte» og har en god keeper. Det blir vanskelig å slå oss, sier Pål Johnsen. - Det verste er å ryke i kvartfinalen. Nå kan vi spille mer på glede. Det var surt å tape for Vålerenga i den syvende semifinalekampen forrige sesong. Vi vet at de (eventuelt) er en veldig vanskelig semifinalemotstander. Men det er vi også, sier Pål Johnsen.
(Lillehammer-Storhamar 0-5) Etter å ha kjørt over Mjøs-rivalen, understreker Storhamars Patrik Bäärnhielm (31) at Hamar-klubben må bruke tiden smart frem til den første NM-semifinalen - om én uke.